ꦩꦂꦠꦧꦏ꧀

ꦩꦂꦠꦧꦏ꧀ (ꦱꦏ ꦧꦱ ꦄꦫꦧ꧀ مُطبَّق ꦩꦸꦠ꧀ꦠꦧꦐ꧀) ꦪꦲꦶꦏꦸ ꦥꦔꦤ꧀ꦤꦤ꧀ ꦏꦱ꧀ ꦲꦱ꧀ꦭꦶ ꦱꦏ ꦮꦺꦠꦤ꧀ ꦠꦼꦔꦃ. ꦩꦂꦠꦧꦏ꧀ ꦲꦶꦏꦸ ꦏꦊꦧꦸ ꦗꦶꦤꦶꦱ꧀ꦱꦶꦁ ꦥꦔꦤ꧀ꦤꦤ꧀ ꦥꦿꦱꦗ ꦤꦔꦶꦁ ꦥꦠꦸꦠ꧀ ꦏꦁꦒꦺꦴ ꦥꦱꦸꦒꦠ꧀ꦠꦤ꧀ ꦠꦩꦸ. ꦥꦔꦤ꧀ꦤꦤ꧀ ꦲꦶꦏꦶ ꦒꦩ꧀ꦥꦁ ꦲꦁꦒꦺꦴꦤ꧀ꦤꦺ ꦔ꧀ꦒꦮꦺ, ꦲꦸꦠꦮ ꦪꦺꦤ꧀ ꦮꦼꦒꦃ ꦔ꧀ꦒꦮꦺ ꦪ ꦒꦩ꧀ꦥꦁ ꦲꦁꦒꦺꦴꦤ꧀ꦤꦺ ꦒꦺꦴꦭꦺꦏ꧀ (ꦠꦸꦏꦸ). ꦗꦗꦤ꧀ꦤꦤ꧀ ꦲꦶꦏꦶ ꦩꦛꦸꦏ꧀ ꦪꦺꦤ꧀ ꦢꦶꦣꦲꦂ ꦏꦫꦺꦴ ꦠꦺꦃ ꦲꦸꦠꦮ ꦏꦺꦴꦥꦶ. ꦮꦶꦮꦶꦠ꧀ ꦱꦏ ꦩꦱꦫꦏꦠ꧀ ꦌꦏꦺꦴꦤꦺꦴꦩꦶ ꦔꦶꦱꦺꦴꦂ ꦔꦤ꧀ꦠꦶ ꦩꦱꦫꦏꦠ꧀ ꦏꦁ ꦌꦏꦺꦴꦤꦺꦴꦩꦶꦤꦺ ꦣꦸꦮꦸꦂ ꦲꦸꦒ ꦱꦼꦤꦼꦁ ꦥꦔꦤ꧀ꦤꦤ꧀ ꦩꦂꦠꦧꦏ꧀.

ꦗꦶꦤꦶꦱ꧀ꦱꦶꦁ ꦩꦂꦠꦧꦏ꧀ 

ꦩꦂꦠꦧꦏ꧀ ꦲꦶꦏꦸ ꦲꦏꦺꦃ ꦧꦔꦼꦠ꧀ ꦗꦶꦤꦶꦱ꧀ꦱꦺ, ꦤꦔꦶꦁ ꦏꦁ ꦥꦭꦶꦁ ꦢꦶꦱꦼꦤꦼꦁꦔꦶ ꦲꦶꦏꦸ ꦲꦤ ꦫꦺꦴꦁ ꦗꦶꦤꦶꦱ꧀, ꦪꦲꦶꦏꦸ:
 ꦩꦂꦠꦧꦏ꧀ ꦩꦤꦶꦱ꧀ ꦲꦸꦠꦮ ꦏꦁ ꦢꦶꦲꦫꦤ꧀ꦤꦶ ꦏꦸꦮꦺ ꦠꦼꦫꦁ ꦧꦸꦭꦤ꧀ ꦭꦤ꧀ ꦲꦸꦒ ꦲꦤ ꦏꦁ ꦔꦫꦤ꧀ꦤꦶ ꦏꦸꦮꦺ ꦧꦤ꧀ꦝꦸꦁ. ꦩꦂꦠꦧꦏ꧀ ꦩꦤꦶꦱ꧀ ꦲꦶꦏꦶ ꦲꦶꦱꦺꦤ꧀-ꦲꦶꦱꦺꦤ꧀ꦤꦺ ꦫꦕꦏ꧀ꦏꦺ ꦱꦺꦴꦏ꧀ꦭꦠ꧀, ꦏꦕꦁ, ꦏꦺꦗꦸ ꦭꦤ꧀ ꦩꦶꦠꦸꦫꦸꦠ꧀ ꦏꦱꦼꦤꦼꦁꦔꦤ꧀ꦤꦺ ꦏꦁ ꦒꦮꦺ.
 ꦩꦂꦠꦧꦏ꧀ ꦲꦼꦤ꧀ꦝꦺꦴꦒ꧀. ꦧꦚ꧀ꦗꦸꦂ ꦪꦺꦤ꧀ ꦩꦂꦠꦧꦏ꧀ ꦲꦼꦤ꧀ꦝꦺꦴꦒ꧀ ꦲꦶꦱꦶꦤꦺ ꦪ ꦲꦼꦤ꧀ꦝꦺꦴꦒ꧀, ꦤꦔꦶꦁ ꦲꦸꦒ ꦲꦤ ꦏꦁ ꦢꦶꦲꦶꦱꦶ ꦢꦒꦶꦁ ꦏꦪꦠ ꦢꦒꦶꦁ ꦲꦪꦩ꧀ ꦲꦸꦠꦮ ꦮꦼꦣꦸꦱ꧀ ꦲꦸꦠꦮ ꦱꦥꦶ.

ꦧꦲꦤ꧀ 
ꦩꦂꦠꦧꦏ꧀ ꦩꦤꦶꦱ꧀, ꦢꦶꦒꦮꦺ ꦱꦏ ꦲꦢꦺꦴꦤ꧀ꦤꦤ꧀ ꦒ꧀ꦭꦼꦥꦸꦁ ꦠꦼꦫꦶꦒꦸ, ꦏꦁ ꦮꦶꦱ꧀ ꦢꦶꦕꦩ꧀ꦥꦸꦂꦫꦶ ꦏꦫꦺꦴ ꦲꦼꦤ꧀ꦝꦺꦴꦒ꧀, ꦩꦂꦒꦫꦶꦤ꧀, ꦱꦸꦱꦸ, ꦧꦏꦶꦁ ꦥꦺꦴꦮ꧀ꦝꦼꦂ, ꦒꦸꦭ. ꦧꦲꦤ꧀ ꦏꦁꦒꦺꦴ ꦲꦶꦱꦶ ꦩꦂꦠꦧꦏ꧀ ꦩꦤꦶꦱ꧀ ꦧꦶꦱ ꦢꦶꦲꦶꦱꦶ ꦏꦕꦁ, ꦱꦺꦴꦏ꧀ꦭꦠ꧀, ꦏꦺꦗꦸ, ꦭꦤ꧀ ꦲꦥ ꦏꦁ ꦢꦢꦶ ꦏꦱꦼꦤꦼꦁꦔꦤ꧀ꦤꦺ ꦏꦁ ꦒꦮꦺ.
ꦲꦺꦮꦢꦺꦤꦺ ꦩꦂꦠꦧꦏ꧀ ꦲꦼꦤ꧀ꦝꦺꦴꦒ꧀, ꦢꦶꦒꦮꦺ ꦱꦏ ꦲꦢꦺꦴꦤ꧀ꦤꦤ꧀ ꦒ꧀ꦭꦼꦥꦸꦁ ꦠꦼꦫꦶꦒꦸ ꦏꦁ ꦒꦼꦣꦺꦤꦺ ꦥꦣ ꦏꦫꦺꦴ ꦲꦸꦏꦸꦂꦫꦤ꧀ ꦲꦼꦤ꧀ꦝꦺꦴꦒ꧀ ꦥꦶꦠꦶꦏ꧀. ꦲꦢꦺꦴꦤ꧀ꦤꦤ꧀ ꦲꦶꦏꦸ ꦩꦲꦸ ꦧꦲꦤ꧀ꦤꦺ ꦠꦼꦫꦶꦒꦸ, ꦲꦼꦤ꧀ꦝꦺꦴꦒ꧀, ꦲꦸꦪꦃ, ꦭꦤ꧀ ꦧꦚꦸ ꦱꦕꦸꦏꦸꦥ꧀ꦥꦺ. ꦧꦚ꧀ꦗꦸꦂ ꦧꦲꦤ꧀ ꦏꦁꦒꦺꦴ ꦲꦶꦱꦶꦤꦺ ꦧꦶꦱ  ꦢꦶꦮꦺꦤꦺꦃꦲꦶ ꦲꦸꦚ꧀‌ꦕ꧀ꦭꦁ, ꦢꦒꦶꦁ, ꦲꦼꦤ꧀ꦝꦺꦴꦒ꧀, ꦭꦤ꧀ ꦒꦺꦴꦣꦺꦴꦁ ꦧꦮꦁ.

ꦕꦫ ꦔ꧀ꦒꦮꦺ 
ꦩꦂꦠꦧꦏ꧀ ꦩꦤꦶꦱ꧀, ꦗ꧀ꦭꦢꦿꦺꦤ꧀ꦤꦺ ꦲꦶꦏꦸ ꦢꦶꦥꦤꦱ꧀ꦱꦏꦺ ꦲꦶꦁ ꦮꦗꦤ꧀, ꦭꦤ꧀ ꦢꦶꦲꦶꦱꦶ ꦏꦫꦺꦴ ꦱꦺꦴꦏ꧀ꦭꦠ꧀, ꦏꦕꦁ, ꦭꦤ꧀ ꦭꦶꦪ-ꦭꦶꦪꦤꦺ ꦏꦪ ꦏꦁ ꦢꦶꦥꦺꦔꦺꦤ꧀ꦤꦶ. ꦢꦶꦠꦸꦁꦒꦸ ꦗ꧀ꦭꦢꦿꦺꦤ꧀ꦤꦺ ꦔꦤ꧀ꦠꦶ ꦩꦠꦼꦁ, ꦏꦶꦫ-ꦏꦶꦫ 10 ꦩꦼꦤꦶꦠ꧀ ꦧꦚ꧀ꦗꦸꦂ ꦩꦂꦠꦧꦏ꧀ꦏꦺ ꦮꦶꦱ꧀ ꦱꦶꦪꦥ꧀ ꦢꦶꦩꦲꦼꦩ꧀.

ꦩꦂꦠꦧꦏ꧀ ꦲꦼꦤ꧀ꦝꦺꦴꦒ꧀, ꦗ꧀ꦭꦢꦿꦺꦤ꧀ꦤꦺ ꦲꦶꦏꦸ ꦢꦶꦧꦤ꧀ꦠꦶꦁ, ꦢꦶꦠꦶꦥꦶꦱ꧀ꦱꦏꦺ ꦭꦤ꧀ ꦢꦶꦲꦸꦚ꧀ꦕꦭ꧀ꦭꦏꦺ ꦲꦤ ꦲꦶꦁ ꦱꦺꦁ ꦲꦸꦠꦮ ꦏꦁꦒꦺꦴ ꦔ꧀ꦒꦮꦺ ꦩꦂꦠꦧꦏ꧀ ꦲꦶꦏꦸ. ꦧꦚ꧀ꦗꦸꦂ ꦪꦺꦤ꧀ ꦗ꧀ꦭꦢꦿꦺꦤ꧀ꦤꦺ ꦮꦶꦱ꧀ ꦠꦶꦥꦶꦱ꧀, ꦗ꧀ꦭꦢꦿꦺꦤ꧀ꦤꦺ ꦢꦶꦒꦺꦴꦫꦺꦁ ꦲꦶꦁ ꦮꦗꦤ꧀ ꦧꦚ꧀ꦗꦸꦂ ꦢꦶꦲꦶꦱꦶ ꦏꦫꦺꦴ  ꦢꦒꦶꦁ, ꦲꦸꦚ꧀‌ꦕ꧀ꦭꦁ, ꦗꦔꦤ꧀ꦤꦤ꧀, ꦭꦤ꧀ ꦧꦸꦩ꧀ꦧꦸ. ꦪꦺꦤ꧀ ꦮꦶꦱ꧀ ꦢꦶꦒꦺꦴꦫꦺꦁ ꦭꦤ꧀ ꦢꦶꦲꦶꦱꦶ ꦱꦪꦸꦂꦫꦤ꧀ ꦧꦚ꧀ꦗꦸꦂ ꦲꦢꦺꦴꦤ꧀ꦤꦤ꧀ ꦢꦶꦮꦺꦴꦭꦏ꧀-ꦮꦭꦶꦏ꧀, ꦱꦮꦶꦱ꧀ꦱꦺ ꦲꦶꦏꦸ ꦢꦶ ꦲꦼꦤ꧀ꦠꦺꦤ꧀ꦤꦶ ꦭꦶꦩꦁ ꦩꦼꦤꦶꦠ꧀ ꦧꦚ꧀ꦗꦸꦂ ꦩꦂꦠꦧꦏ꧀ ꦱꦶꦪꦥ꧀ ꦢꦶꦕꦮꦶꦱ꧀ꦱꦏꦺ ꦤꦶꦁ ꦩꦺꦗ ꦭꦤ꧀ ꦢꦶꦩꦲꦼꦩ꧀. ꦢꦺꦤꦺ ꦩꦂꦠꦧꦏ꧀ ꦲꦼꦤ꧀ꦝꦺꦴꦒ꧀ ꦲꦶꦏꦸ ꦥꦢꦠ꧀ꦠꦤ꧀ ꦢꦶꦒꦮꦺ ꦱꦏ ꦒ꧀ꦭꦼꦥꦸꦁ ꦠꦼꦫꦶꦒꦸ, ꦲꦼꦤ꧀ꦝꦺꦴꦒ꧀, ꦭꦤ꧀ ꦒꦺꦴꦣꦺꦴꦁ ꦧꦮꦁ.

ꦕꦛꦼꦠ꧀ꦠꦤ꧀ ꦱꦸꦏꦸ

Panganan
Olah-olahan Indonésia
ꦲꦏ꧀ꦱꦫꦗꦮ